Asnufel yemgarad γef tsuqilt, imi tasuqilt d aɛeddi si tutlayt γer tayeḍ tesseḥbibir γef wannaw n uḍris, akked tawsit-is, d tulmisin akk n uḍris yettwasuqlen (aḍris aγbalu), ma asnufel d ilelli, yezmer ad yili seg tutlayt γer tayeḍ, neγ seg tutlayt-nni s timmad-is, seg tewsit n uḍris γer tayeḍ. Asuqel n ungal γer ungal s tutlayin yemxalafen neqqar-as tasuqilt, ma d asnufel n ungalen yezmer ad nerr ungal d asaru neγ d taceqquft n umezgun, neγ γer tfelwiyin n wunuγen, ama si tutlayt γer tayeḍ neγ deg yiwet n tutlayt. 10 3. Tasuqilt d usnulfu: Гer yimsuqel tikti tella yakan, ilaq ad tt-yeḍfer d tinna kan, ur tt-id-yettḥewis ara, yesɛa kan ad tt-id-yessenfali s tutlayt nniḍen. S unamek nniḍen tikti ur tettuγal ara γer umsuqel waḥdes, maca tettuγal γer usmeskar akked umsuqel di sin yidsen.